সরকারের একাধিক সূত্র জানায়, আন্দোলন থামানোর জন্য শিক্ষাপ্রতিষ্ঠান প্রধানদের ওপর চাপ প্রয়োগ করা হবে। এর অংশ হিসেবে গতকাল বিকেলে রাজধানীর আন্তর্জাতিক মাতৃভাষা ইনস্টিটিউটে ঢাকা মহানগরের বিভিন্ন কলেজের অধ্যক্ষ ও উপাধ্যক্ষদের সাথে মতবিনিময় করেন শিক্ষামন্ত্রী নুরুল ইসলাম নাহিদ। পরে রাজধানীর বিভিন্ন স্কুলের প্রধান শিক্ষকদের সাথেও বসেন তিনি। আলোচনা কালে শিক্ষার্থীরা আজ সোমবার থেকে আন্দোলনে নামলে তার দায়িত্ব শিক্ষাপ্রতিষ্ঠান প্রধানদের নিতে হবে বলে হুঁশিয়ার করে দেন মন্ত্রী। তিনি ‘শিক্ষার্থীদের সাথে আলোচনা করে তাদের বোঝাতে হবে। প্রধান শিক্ষক হয়ে যদি শিক্ষার্থীদের বোঝাতে না পারেন তাহলে প্রধান শিক্ষক হয়েছেন কেন’, সেই প্রশ্ন রাখেন মন্ত্রী।